E tshwanetse ya bo e ne e le sengwe se se sa lebalesegeng. Diphologolo tse di tswang kwa mafelong a a kgakala, di ne tsa ologela mo teng ga araka ka makgolokgolo—di tsamaya, di fofa, di gagaba, di kgobakgoba—tsotlhe ka bogolo, dipopego tse dintsi tse di farologaneng, tse dingwe di le bogale tse dingwe di le bokgwabo. Ga re tlhoke go akanya Noa a leka go di phutha, a mekamekana kgotsa a pateletsa diphologolo tseo tsotlhe tsa naga go tsena mo arakeng e e sa phuthologang. Pego ya re “tsa tsena . . . kwa go Noa mo teng ga araka.”—Genesise 7:9. 9 Le fa go ntse jalo, go tweng fa maiteko a gago a sa atlege ka yone nako eo? A o tshwanetse go latlhela seditse, o swetsa ka gore moya wa Modimo ga o go kaele? Gakologelwa gore Paulo le ene o ne a lebana le mathata. Le fa go ntse jalo, o ne a nna a kokota go fitlhela a bona kgoro e e bulegang. Ka tsela e e tshwanang, le wena fa o itshokela go batla “kgoro e kgolo e e isang kwa tirong,” o ka nna wa bona tuelo.—1 Bakor. 16:9.